Ινγεγέρδη Μπίργκενσντοτερ των Μπγιέλμπο

Η Ινγεγέρδη, σουηδ.: Ingegerd (ή Ingegärd) Birgersdotter av Bjelbo (ή Bjälbo) (π. 1180 – 7 Απριλίου μετά το 1210, πιθανώς το 1230) ήταν βασίλισσα της Σουηδίας ως δεύτερη σύζυγος του βασιλιά Σβέρκερ Β΄. Γεννήθηκε σε μία από τις πιο ισχυρές οικογένειες ευγενών της Σουηδίας, την οικογένεια Μπγιέλμπο, ως παιδί του ισχυρού κόμη (jiarl) Μπίργκερ Μπρόσα και της βασίλισσας χήρας Μπρίγκετ Χάραλντσντοτερ. Η μητέρα της ήταν παιδί του βασιλιά Χάραλντ Γκίλλε της Νορβηγίας και είχε, στον πρώτο της γάμο, η ίδια η βασίλισσα της Σουηδίας το 1160-1161.

 Περί το 1200 παντρεύτηκε τον βασιλιά Σβέρκερ Β΄ μετά το τέλος της πρώτης του συζύγου Βενεδίκτης και έγινε βασίλισσα της Σουηδίας αμέσως μετά το γάμο της. Μέσω των διασυνδέσεών της, επρόκειτο να διαδραματίσει σημαντικό ρόλο στην πολιτική τού συζύγου της. Το 1202 ο πατέρας της απεβίωσνε και η βασίλισσα Ινγεγέρδη και ο σύζυγός της ανακήρυξαν τον -ενός έτους- γιο τους πρίγκιπα Ιωάννη (Α΄) ως κληρονόμο και επικεφαλής τού Οίκου των Μπγιέλμπο μέσω αυτής, με τον τίτλο του κόμη (jarl). Φαίνεται ότι αυτή η κίνηση αποξένωσε τον Οίκο των Μπγιέλμπο από την Αυλή του Σβέρκερ Β΄. Οι γιοι του προηγούμενου βασιλιά Κνούτου Α΄ (Οίκος του Έρικ) κατέφυγαν στη Νορβηγία το 1204, επιστρέφοντας τον επόμενο χρόνο με τη νορβηγική υποστήριξη. Τρεις από τους γιους σκοτώθηκαν στη μάχη του Έλγκαρας ενώ ο τέταρτος, ο Έρικ (Ι΄) δραπέτευσε. Αυτά τα αιματηρά γεγονότα φαίνεται να έχουν βάλει τους συγγενείς της Ινγεγέρδης στο πλευρό του Έρικ (Ι΄), όπως φαίνεται από τα γεγονότα τα επόμενα χρόνια. Οποιεσδήποτε απόπειρες μπορεί να έκανε η Ινγεγέρδη για να ενεργήσει ως μεσολαβητής μεταξύ του βασιλιά και της οικογένειάς της δεν κατάφεραν να τους συμφιλιώσουν. Ο Σβέρκερ Β΄ και ο Έρικ (Ι΄) συναντήθηκαν στη μάχη της Λένα το 1208, όπου ο αδελφός της κόμης Κνουτ σκοτώθηκε στο πλευρό του Έρικ (Ι΄), πιθανώς μαζί με τον θείο της Μάγκνους Μινίσκιελντ . Ωστόσο, ο Έρικ Ι΄ κέρδισε και καθιερώθηκε ως βασιλιάς. Δύο χρόνια αργότερα, το 1210, ο σύζυγός της προσπάθησε να ανακτήσει τον θρόνο, αλλά σκοτώθηκε στη μάχη του Γκέστιλρεν. Ο κόμης Φόλκε, πιθανότατα άλλος ένας από τους αδελφούς της, σκοτώθηκε στο πλευρό του Έρικ Ι΄. Η μετέπειτα ζωή της βασίλισσας Iνγεγέρδης δεν είναι γνωστή, ούτε το έτος του θανάτου της. Το 1216 έγινε βασιλιάς ο γιος της Ιωάννης, αλλά οι πηγές δεν αναφέρουν τίποτε για τη μητέρα του. Οι ιστορικοί προτείνουν, ότι πέρασε τη μετέπειτα ζωή της με τον αδελφό της Mάγκνους, στη Σκάνια ή σε κάποιο άλλο μέρος της Δανίας. Έχει προταθεί, ότι μπορεί να επιβίωσε μέχρι το π. 1230. Οι πηγές για την ιστορία του Iνγεγέρδης περιορίζονται σε λίγες αναφορές σε σκανδιναβικές πηγές. Η έλλειψη χρονολογικής ακρίβειας έχει προκαλέσει μία εναλλακτική ερμηνεία της σειράς των γάμων του Σβέρκερ Β΄. Έτσι, η Iνγεγέρδη μπορεί να ήταν η πρώτη βασίλισσα στα τέλη του 12ου και στις αρχές του 13ου αι. Μετά το τέλος της, ο Σβέρκερ Β΄ θα είχε παντρευτεί την Βενεδίκτη Έμπεσντοτερ του Χβίντε, της οποίας ο πατέρας Έμπε Σούνεσεν, αδελφός του αρχιεπισκόπου Aνδρέα Σούνεσεν στο Λούντ, υποστήριξε τον Σβέρκερ Β΄ στην καταστροφική μάχη της Λένα. Παντρεύτηκε τον Σβέρκερ Β΄ των Σβέρκερ βασιλιά της Σουηδίας και είχε τέκνα: Ιωάννης Α΄1201;–1222, βασιλιάς της Σουηδίας (1216–1222). Agneta Conradi Mattsson: Riseberga kloster, Birger Brosa & Filipssönerna (μοναστήρι Risberga, Birger Brosa και οι γιοι του Philip) Vetenskapliga skrifter utgivna av Örebro läns Museum 2, 1998,(ISBN 91-85642-24-X) Dick Harrison: Jarlens sekel - En berättelse om 1200-talets Sverige. (Ο αιώνας του jarl en story από τη Σουηδία του 13ου αιώνα) Ordfront, Στοκχόλμη, 2002,(ISBN 91-7324-999-8) Åke Ohlmarks: Alla Sveriges drottningar . (Όλες οι βασίλισσες της Σουηδίας) Στοκχόλμη: Gebers, 1973.